CELEX: 62018TN0726
Language: sl
Date: 2018-12-07 00:00:00
Title: Zadeva T-726/18: Tožba, vložena 7. decembra 2018 – Melin/Parlament

18.2.2019   
            
            
               SL
            
            
               Uradni list Evropske unije
            
            
               C 65/42
            
         
      Tožba, vložena 7. decembra 2018 – Melin/Parlament
      (Zadeva T-726/18)
      (2019/C 65/54)
      Jezik postopka: francoščina
      
         Stranki
      
      
         Tožeča stranka: Joëlle Melin (Aubagne, Francija) (zastopnik: F. Wagner, odvetnik)
      
         Tožena stranka: Evropski parlament
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  dopusti ugovor nezakonitosti in ugotovi, da sta člena 33 in 68 izvedbenih ukrepov za Statut poslancev Evropskega parlamenta nezakonita, zaradi česar:
               
            
                  —
               
               
                  ugotovi neobstoj pravne podlage za sklep Generalnega sekretarja z dne 4. oktobra 2018;
               
            primarno:
      
                  —
               
               
                  razglasi za ničen sklep Generalnega sekretarja Evropskega parlamenta z dne 4. oktobra 2018, vročen z dopisom št. D316037 z dne 10. oktobra 2018, ki je bil sprejet na podlagi člena 68 Sklepa predsedstva Evropskega parlamenta 2009/C 159/01 z dne 19. maja in 9. julija 2008„o izvedbenih ukrepih v zvezi s Statutom poslancev Evropskega parlamenta“, kakor je bil spremenjen, s katerim je bila ugotovljen terjatev do tožeče stranke v znesku 130 339,35 EUR iz naslova neupravičeno plačanih zneskov v okviru parlamentarne pomoči in obrazložena njena izterjava;
               
            
                  —
               
               
                  razglasi za ničen opomin št. 2018-1597, s katerim je bila tožeča stranka obveščena, da je bila zoper njo ugotovljena terjatev v skladu s sklepom Generalnega sekretarja z dne 4. oktobra 2018, „izterjava zaradi neupravičeno izplačanih zneskov parlamentarne pomoči, na podlagi člena 68 izvedbenih ukrepov v zvezi s Statutom poslancev ter členov od 78 do 80 finančne uredbe“;
               
            
                  —
               
               
                  Evropskemu parlamentu naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: ugovor nezakonitosti zaradi kršitve načel pravne varnosti in zaupanja v pravo s členoma 33 in 68 izvedbenih ukrepov za Statut poslancev Evropskega parlamenta, sprejetih s Sklepom predsedstva Evropskega parlamenta z dne 19. maja in 9. julija 2008, zlasti zaradi njune nejasnosti in nenatančnosti.
               
            
                  2.
               
               
                  Drugi tožbeni razlog: kršitev postopka, ker se na podlagi izpodbijanega sklepa ni mogoče natančno seznaniti z razlogi za zavrnitev dokumentov, ki so bili predloženi kot dokaz opravljenega dela. Zato naj sklep ne bi bil obrazložen, kar pomeni kršitev člena 41 Listine Evropske unije o temeljnih pravicah, ki določa pravico do dobrega upravljanja.
               
            
                  3.
               
               
                  Tretji razlog: kršitev pravic tožeče stranke, ker je Generalni sekretar ni ustno zaslišal, temveč se je izjavila le v pisnem postopku.